‏21‏ מאי ‏2016

לכבוד

יו"ר מועדון שחמט

שלום רב,

**הנדון: אליפות ישראל לקבוצות עד גיל 14 לשנת 2016**

**ע"ש נחום נפתלי ז"ל**

אליפות ישראל לקבוצות עד גיל 14 תתקיים בכפר הנוער ניר העמק בכניסה הדרומית לעפולה.

המקום מוקף גדר עם אבטחה בשער. כל המועדונים מוזמנים לרשום קבוצות לאליפות.

**תקנון האליפות:**

|  |  |  |  |  |  |  |
| --- | --- | --- | --- | --- | --- | --- |
| 1. | | | מספר הקבוצות שמועדון רשאי לרשום לאליפות מוגבל ל6 קבוצות מקסימום, גם זאת רק בתנאי שנרשמו בזמן. מעבר ל5 קבוצות על בסיס מקום פנוי בלבד. לא נאפשר שיתוף קבוצות שנרשמו באיחור אם לא יהיה עבורן מקום. בכל מקרה אין באפשרותנו לרשום יותר מ48 קבוצות בשל מגבלות המקום. | | | |
| 2. | | | בכל קבוצה מותר לרשום ארבעה או חמישה שחקנים ומלווה אחד. כל מועדון חייב במלווה צמוד אחד לפחות (יכול להיות מלווה אחד לשתי קבוצות מאותו מועדון).  סדר הלוחות הוא קבוע ואינו ניתן להחלפה לאחר תום מועד ההרשמה. | | | |
| 3. | | | רשאים להשתתף שחקנים שנולדו בשנת 2002 ואילך בלבד. אין חריגי גיל!!! | | | |
| 4. | | | מועדון רשאי לרשום אך ורק שחקנים ששיחקו באחת מקבוצותיו בעונת 2016, ו/או שחקנים אשר ישחקו בעונת 2017 באותו המועדון (שחקן שיעבור מועדון אחרי 1/8/2016 צריך מכתב שחרור חתום ע"י מורשי החתימה של המועדון בו שיחק בעונת 2016). | | | |
| 5. | | | בטופס ההרשמה יצוינו הפרטים הבאים: מס' שחקן, שם, מס' תעודת זהות ותאריך לידה. אך ורק מנהלי מועדונים רשאים לרשום שחקנים וקבוצות. לא ניתן להירשם ע"י שחקנים בודדים ו/או הוריהם במשרדי האיגוד. | | | |
| 6. | | | תוצאות התחרות מדווחות לחישוב מד כושר ישראלי ובינלאומי (קצב אקטיבי). על כל השחקנים להיות בעלי כרטיס שחמטאי בר תוקף לימי התחרות. אם יהיו שחקנים שלא יעמדו בתנאי זה – מועדונם יחויב בעלות כרטיסי השחמטאי החסרים. | | | |
| 7. | | | דמי השתתפות: 520 ₪ לכל שחקן ו-550 ₪ לכל מלווה. | | | |
| 8. | | | **פרטי התחרות**  תתקיימנה 2 תחרויות נפרדות:  **אליפות** - 9 סיבובים שוויצריים, כאשר הדירוג הראשוני נעשה לפי ממוצע מד הכושר הישראלי של ארבעת השחקנים הראשונים בכל קבוצה. המשחקים יתקיימו בקצב של 50 דקות + 10 שניות למסע לכל שחקן לכל המשחק. רישום מסעים חובה מלבד שלב דוחק זמן (פחות מחמש דקות לסיום המשחק). ב-2 הסיבובים האחרונים לא יתכנו מפגשים בין שתי קבוצות מאותו המועדון.  שחקן שיריבו הציע לו תיקו רשאי, **בנוכחות שופט**, לפנות לשחקן הלוח הראשון של קבוצתו ולבקש ממנו המלצה אם להסכים או לא להסכים לתיקו. | | | |
| 9. | | | **גביע** – 9 סיבובים שוויצריים נוספים.המשחקים יתקיימו בקצב של 4 דקות + 2 שניות למסע לשחקן למשחק.מותר להגיש סדר לוחות שונה לתחרות הבזק (ניתן להגיש רשימה בתאריך 8/8 לליאור גל). | | | |
| 10. | | | המשחקים יתקיימו על ארבעה לוחות. | | | |
| 11. | | | ב-20 הדקות האחרונות לסיום כל סיבוב יוצאו מהאולם כל המלווים, המדריכים ושחקנים אשר סיימו לשחק (כולל קפטנים) באולם יישארו אך ורק שחקנים שטרם סיימו את משחקם, שופטים וכן יותר לכל מועדון להשאיר באולם המשחקים מלווה בוגר אחד בלבד (עם תג). | | | |
| 12. | | | **ניקוד**  קבוצה תקבל נקודה על כל ניצחון אישי, וחצי נקודה על כל תיקו אישי. | | | |
| 13. | | **התרת שוויון נקודות**  1. מספר הנצחונות. 2. התוצאה בין הקבוצות המעורבות. 3. בוכהולץ קבוצתי 4. התוצאה העדיפה בלוח הגבוה ביותר. | | | |
| 14. | | **הרשמה**  יש להירשם באמצעות הטופס המצ"ב עד יום ראשון 31/7 בשעה 15:00. **יש לצרף להרשמה את מלוא התשלום עבור השחקנים והמלווים. הרשמה ללא תשלום בפועל אינה תקפה. אין אפשרות לחייב מועדון על ההשתתפות בתחרות.** | | | |
| 15. | | השחקנים ילונו בחדרים ממוזגים (5-4 שחקנים בחדר).  **מרגע הגעת הקבוצה אין לעזוב את מקום המשחקים ללא אישור הנהלת התחרות.** | | | |
| 16. | | **ציוד באחריות הקבוצות**  כל קבוצה נדרשת להביא עימה 3 מערכות כלי שחמט אולימפיים, 3 לוחות שחמט ו-3 שעוני שחמט אלקטרוניים, באחריות הקבוצה לדאוג שיהיו סוללות תקינות בכל השעונים (רצוי להצטייד בסוללות ספייר למקרה הצורך). באחריות מלווי הקבוצות לדעת כיצד לכוון את השעונים לקצב הזמן של התחרות והגביע. קבוצה אשר תגיע ללא ציוד ו/או שעונים למשחק יופחת זמן בשיעור הזמן המתאים עד להבאת הציוד משעוני שחקניה.  כל שחקן מתבקש להביא עימו מגבת. רצוי להביא גם בגד ים לרחצה בבריכה. מצעים ושמיכות יסופקו ע"י המארחים. | | | |
| 17. | | לוח זמנים | | | |
|  | | יום א' 7/8  12:30 – 11:30 : התייצבות וחלוקת חדרים  13:30 - 12:30 : ארוחת צהרים  15:25 - 15:00 : טקס פתיחה (באולם המשחקים)  17:30 - 15:30 : סיבוב 1  18:45 - 18:00 : ארוחת ערב  21:30 - 19:30 : סיבוב 2  יום ב' 8/8  08:15 - 07:30 : ארוחת בוקר  11:30 - 09:30 : סיבוב 3  13:30 - 12:30 : ארוחת צהרים  16:30 - 14:30 : סיבוב 4  18:45 - 18:00 : ארוחת ערב  22:00 - 19:30 : תחרות בזק | | | יום ג' 9/8  08:15 - 07:30 : ארוחת בוקר  11:30 - 9:30 : סיבוב 5  13:30 - 12:30 : ארוחת צהרים  16:30 - 14:30 : סיבוב 6  18:45 - 18:00 : ארוחת ערב  21:30 - 19:30 : סיבוב 7  יום ד' 10/8  08:15 - 07:30 : ארוחת בוקר  11:00 - 09:00 : סיבוב 8  12:30 - 11:15 : סנדוויצ'ים ופינוי חדרים  15:00 - 13:00 : סיבוב 9  16:00 - 15:30 : טקס סיום (באודיטוריום) |
| 18. | | **פרסים**  הקבוצות הזוכות במקומות 3-1, בכל אחת מהתחרויות תזכינה בגביע ובמדליות.  הקבוצה המפתיעה (שעלתה את מספר המקומות הגבוה ביותר) תזכה בגביע.  שחקנים מצטיינים על כל לוח באליפות (ולא בגביע) יזכו במדליות (טפסי דיווח מיוחדים חייבים להגיע עד 14:45). | | | |

הנהלת האליפות שומרת לעצמה את הזכות לערוך שינויים שידרשו בהתאם לנסיבות.

לפרטים ולבירורים ניתן לפנות למנהל התחרות – ליאור גל טל. 3132144 - 054.

הרשמה במשרדי האיגוד ע"י מנהלי המועדונים בלבד!

בברכת הצלחה,

גיל בורוחובסקי משה קציר

מנכ"ל איגוד השחמט יו"ר ועדת הנוער

העתק:

אסתי כהן – מנהל כפר הנוער ניר העמק

ליאור גל – מנהל האליפות

מועד אחרון להרשמה: 31/7/2016

לכבוד

ליאור גל – מנהל התחרות

האיגוד הישראלי לשחמט

טאגור 26 רמת אביב 69203

פקס: 03-6437630

**הנדון: אליפות ישראל לקבוצות עד גיל 14 לשנת 2016**

**ע"ש נחום נפתלי ז"ל**

שם המועדון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**רשימת השחקנים**

|  |  |  |  |  |
| --- | --- | --- | --- | --- |
| **תאריך לידה** | **ת.ז.** | **שם השחקן** | **מס שחקן** | **מס** |
|  |  |  |  | 1 |
|  |  |  |  | 2 |
|  |  |  |  | 3 |
|  |  |  |  | 4 |
|  |  |  |  | 5 |

## חובה למלא מספרי שחקן!

שם מלווה הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_ טל. \_\_\_\_\_\_\_\_\_\_\_\_\_\_\_\_\_\_\_

מצורף תשלום ע"ס \_\_\_\_\_\_\_\_\_\_\_\_\_\_\_\_ (לפקודת האיגוד הישראלי לשחמט).

הנני מצהיר בזאת כי קראתי את תקנון האליפות והמועדון מקבל את כל התנאים הרשומים.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_

שם מורשה חתימה חתימה חותמת המועדון תאריך